Slika, ki vsebuje besede besedilo, sličica

Opis je samodejno ustvarjen

Datum: 21.01.2026

V skladu z 52. in 3. alinejo 54. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20-ZDLGPE in 175/20) ter 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Občina Pivka, Kolodvorska cesta 5, Pivka objavlja

**N A M E R O**

**O SKLENITVI NEPOSREDNE POGODBE**

1. Naziv in sedež upravljavca, ki sklepa pravni posel razpolaganja s stvarnim premoženjem

OBČINA PIVKA, Kolodvorska cesta 5, 6257 Pivka

2. Opis predmeta neposredne pogodbe

Predmet neposredne pogodbe je prodaja nepremičnine:

- s parc. št. 1000/6 k. o. 2501 Petelinje (ID znak parcela 2501 1000/6) v izmeri 315 m2.

Nepremičnina je v lasti Občine Pivka do celote (do 1/1) in se nahaja v Pivki, v bližini balinišča. Parcela je v naravi zelena travnata površina v obliki trikotnika.

Po delu nepremičnine v naravi poteka tudi dostop do stanovanjske stavbe – Postojnska c. 12 in je že vrsto let v uporabi lastnika stavbe. Prodajna pogodba se sklepa z namenom dokončne ureditve lastništva. Nepremičnina ima urejene parcelne meje.

Naklon je rahel v smeri JZ-SV.

Po namenski rabi pa nepremičnina spada pod osrednja območja centralnih dejavnosti-CU.

Izhodiščna cena je bila določena s cenitvijo sodno zaprisežene cenilke in znaša 14.175,00 EUR. Na to ceno je kupec dolžan plačati še 22 % davek na dodano vrednost.

3. Vrsta pravnega posla in sklenitev pogodbe

Prodaja nepremičnine se izvede po metodi neposredne pogodbe. V kolikor bo v roku prispelo več enakih ponudb, bo organizirano dodatno pogajanje na način javne dražbe. Cene in drugi elementi ponudbe, ponujeni na pogajanjih, so zavezujoči.

Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

Nepremičnina se prodaja po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Kupec kupuje nepremičnine v stanju, kakršno je in ne more uveljavljati večjih pravic, kot jih je imel lastnik.

Vse stroške v zvezi s prenosom lastništva (overitev pri notarju ter vpis v zemljiško knjigo) plača kupec.

4. Rok za prejem ponudbe ali izjave o interesu

Zainteresirani ponudnik mora oddati ponudbo, v kateri navede podatke (ime in priimek, naslov, matično številko) ter višino kupnine, ki jo ponuja (kupnina ne sme biti nižja od izhodiščne cene). Rok za oddajo ponudbe je najkasneje do 11.2.2026 do 12. ure, osebno ali po navadni pošti na naslov: Občina Pivka, Kolodvorska cesta 5, 6257 Pivka. Ponudba, ki bo prispela po preteku zgoraj navedenega roka, ne bo upoštevana. V primeru več enakih ponudb bodo opravljena pogajanja. Ponudba mora biti oddana v zaprti kuverti, na kateri je napisano: »NE ODPIRAJ- PONUDBA parcela 1000/6 k.o. 2501 Petelinje«.

5. Način in rok plačila kupnine

Kupnina se plača v 30-ih dneh po izdaji računa, ki se izda ob sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

6. Kontaktne osebe:

Vse dodatne informacije v zvezi z objavljeno namero interesenti dobijo na telefonu:

05 72 10 129 oz. 040 630 405 (Maja Pikec Volčič)

7. Opozorilo glede možnosti ustavitve postopka

Ta objava ne zavezuje upravljavca k sklenitvi pravnega posla, prav tako je izključena obveznost prodajalca, da sklene pogodbo z ponudnikom, ki ponudi najugodnejšo ponudbo. Upravljavec lahko vse do sklenitve pravnega posla ustavi že začeti postopek brez obrazložitve in brez odškodninske odgovornosti.

Občina Pivka in prijavitelj sta dolžna zagotoviti varovanje osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo) in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov.

Pripravila: ŽUPAN:

Maja Pikec Volčič Robert Smrdelj